text: "The Sopranos" serialından ilham alan Vins Qilliqan istəyirdi ki, "Bədbəxt"in baş qəhrəmanı Toni Soprano kimi yaxşı adamdan pis adama çevrilsin. Soprano rolunun ifaçısı Ceyms Qandolfini vəfat edəndə Qilliqan demişdi ki, "Soprano olmasa idi Volter Vayt da olmazdı". Qilliqan orta yaş böhranından əziyyət çəkən və bu səbəbdən pis işlərə baş vuran və cinayətə yönələn personaj yaratmaq fikrində idi. Qilliqan bu ideyanı "Məxfi materiallar" serialı üzərində işləyərkən dostu Thomas Schnauz ilə düşünmüşdü. Schanuzun ağlına RV sürən və metamfetamin hazırlayan bir şeylər gəlmişdi, Qilliqan heç vaxt qanun pozmayan Volter adlı kimya müəllimi personajını yaratdı.